כללי תאגידי מים וביוב (כללים לעניין התקשרות חברה עם רשות מקומית לשכירת נכס ורכישת טובין)

{{ח:התחלה}}
{{ח:כותרת|כללי תאגידי מים וביוב (כללים לעניין התקשרות חברה עם רשות מקומית לשכירת נכס ורכישת טובין), התשע״ד–2014}}

{{ח:פתיח-התחלה}}
{{ח:תיבה|ק״ת תשע״ד, 1805|כללי תאגידי מים וביוב (כללים לעניין התקשרות חברה עם רשות מקומית לשכירת נכס ורכישת טובין)|https://olaw.org.il/takanot/takanot-7427.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק תאגידי מים וביוב#סעיף 26|סעיף 26(ב)(1) ו־(3)}} {{ח:חיצוני|חוק תאגידי מים וביוב|לחוק תאגידי מים וביוב, התשס״א–2001}} (להלן – החוק), קובעת מועצת הרשות הממשלתית למים ולביוב כללים אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: פרשנות}}

{{ח:פנימי|פרק ב|פרק ב׳: התקשרות חברה עם רשות מקומית לשכירת נכס מקרקעין}}

{{ח:פנימי|פרק ג|פרק ג׳: התקשרות חברה עם רשות מקומית לרכישת טובין}}

{{ח:קטע2|פרק א|פרק א׳: פרשנות}}

{{ח:סעיף|1|הגדרות}}
{{ח:ת}} בכללים אלה –
{{ח:ת|סוג=הגדרה}} ”ועדת מכרזים“ – ועדת מכרזים שמינה דירקטוריון החברה;
{{ח:ת|סוג=הגדרה}} ”טובין“ – נכס או רכוש הניתנים להעברה;
{{ח:ת|סוג=הגדרה}} ”כללי אמות המידה“ – {{ח:חיצוני|כללי תאגידי מים וביוב (אמות מידה והוראות בעניין הרמה, הטיב והאיכות של השירותים שעל חברה לתת לצרכניה)|כללי תאגידי מים וביוב (אמות מידה והוראות בעניין הרמה, הטיב והאיכות של השירותים שעל חברה לתת לצרכניה), התשע״א–2011}};
{{ח:ת|סוג=הגדרה}} ”רכישת טובין“ – רכישת טובין משותפת לרשות המקומית ולחברה או הצטרפות של חברה למכרז לרכישת טובין שמבצעת רשות מקומית;
{{ח:ת|סוג=הגדרה}} ”רשות מקומית“ – רשות מקומית המחזיקה אמצעי שליטה בחברה או חברה בשליטתה שאינה חברה לפי {{ח:חיצוני|חוק תאגידי מים וביוב|החוק}}.

{{ח:קטע2|פרק ב|פרק ב׳: התקשרות חברה עם רשות מקומית לשכירת נכס מקרקעין}}

{{ח:סעיף|2|תנאים להתקשרות חברה בהסכם לשכירת נכס מרשות מקומית}}
{{ח:ת}} חברה רשאית להתקשר עם רשות מקומית בהסכם שלפיו תשכור ממנה נכס מקרקעין שנמצא בחזקתה, ובלבד שהתקיימו כל אלה:
{{ח:תת|(1)}} ועדת המכרזים וועדת הביקורת של החברה אישרו אחד מאלה:
{{ח:תתת|(א)}} חוות דעת של שמאי ולפיה המחיר המוצע וכל שאר תנאי השכירות הם לפי תנאי שוק; לעניין זה, ”שמאי“ – שמאי שלא נותן שירותים לרשות המקומית ושחתם על הסכם למניעת ניגודי עניינים;
{{ח:תתת|(ב)}} כי הוצגו לפניהן שני נכסים אפשריים נוספים לפחות המתאימים למטרה שלה נדרשת שכירת הנכס, שאינם בבעלות או בהחזקת הרשות המקומית, המעידים על כדאיות ההתקשרות לפי תנאי השוק;
{{ח:תת|(2)}} החברה, לאחר שניתן אישור כאמור בפסקה (1), דנה וקיבלה החלטה מנומקת כי הנכס והתנאים לשכירתו מתאימים לצרכיה וכי השימוש בנכס אינו פוגע באיכות השירות שהיא נותנת לצרכניה;
{{ח:תת|(3)}} החברה פעלה וקיבלה אישור כמפורט להלן:
{{ח:תתת|(א)}} לאחר החלטה כאמור בפסקה (2), תעביר החברה את ההתקשרות לאישור הממונה, בצירוף החלטות הוועדות לפי פסקה (1) והמסמכים שהונחו לפניהן, החלטת החברה לפי פסקה (2) וכן כל מסמך נוסף הנדרש לבחינת ההתקשרות, לפי דרישת הממונה;
{{ח:תתת|(ב)}} הממונה אישר את ההתקשרות לאחר שמצא כי היא תואמת את הוראות {{ח:חיצוני|חוק תאגידי מים וביוב#סעיף 26|סעיף 26 לחוק}}.

{{ח:קטע2|פרק ג|פרק ג׳: התקשרות חברה עם רשות מקומית לרכישת טובין}}

{{ח:סעיף|3|תנאים לרכישת טובין יחד עם רשות מקומית במסגרת מכרז}}
{{ח:ת}} חברה רשאית לבצע רכישת טובין יחד עם רשות מקומית במסגרת מכרז ובלבד שהתקיימו כל אלה:
{{ח:תת|(1)}} המחיר ליחידה שאותו תשלם החברה בעד הטובין שהזמינה לא יעלה על המחיר ליחידה שאותו תשלם הרשות המקומית;
{{ח:תת|(2)}} הרשות המקומית והחברה יחתמו על הסכמים נפרדים עם הספק, שתנאיהם יהיו זהים ככל האפשר; חלקה של החברה בתשלום יתבצע ישירות מהחברה לספק;
{{ח:תת|(3)}} ועדת המכרזים וועדת הביקורת של החברה דנו וקיבלו החלטה מנומקת בדבר העדיפות בהצטרפות למכרז שמבצעת הרשות המקומית על פני ביצוע מכרז עצמאי;
{{ח:תת|(4)}} היקף הרכישה במסגרת המכרז אינו עולה על 0.5% ממחזור ההכנסות השנתי של החברה; ואולם אם היקף הרכישה עולה על האחוז האמור, החברה פעלה וקיבלה אישור מראש ובכתב כמפורט להלן:
{{ח:תתת|(א)}} החברה העבירה את ההתקשרות לאישור הממונה בצירוף החלטות הוועדות לפי פסקה (3), את המסמכים שהונחו לפני הוועדות כאמור וכל מסמך אחר הדרוש לשם בחינת ההתקשרות, לפי דרישת הממונה;
{{ח:תתת|(ב)}} התקבל אישור הממונה להתקשרות, לאחר שמצא כי ההתקשרות מגלמת יעילות כלכלית לחברה ושיפור השירות לצרכנים;
{{ח:תת}} לעניין פסקה זו, ”מחזור ההכנסות השנתי“ – מחזור ההכנסות בשנת הכספים האחרונה שקדמה למועד ההצטרפות למכרז.

{{ח:סעיף|4|איסור על מכרז משותף או על הצטרפות בנושאי מים וביוב}}
{{ח:ת}} לא תצטרף החברה למכרז של הרשות המקומית ולא תערוך מכרז משותף עם הרשות המקומית לרכישת טובין במקום שבו היקפו הכספי של המכרז בעד רכישת מערכות מים וביוב עולה על 50% מהיקפו הכספי הכולל של המכרז.

{{ח:סעיף|5|תקופת ההסכם}}
{{ח:ת}} תקופת ההסכם לא תעלה על שלוש שנים וניתן לחדשו בתום התקופה, בכפוף לקבוע בכללים אלה.

{{ח:סעיף|6|חובות על פי דין ומגבלת התקשרות}}
{{ח:תת|(א)}} אין באמור בכללים אלה כדי לגרוע מכל חובה החלה על החברה לפי דין, לרבות חובת עריכת מכרז ועמידה {{ח:חיצוני|כללי תאגידי מים וביוב (אמות מידה והוראות בעניין הרמה, הטיב והאיכות של השירותים שעל חברה לתת לצרכניה)|בכללי אמות המידה}}.
{{ח:תת|(ב)}} הסכמי התאגיד עם הרשות המקומית והספק כפופים להוראות {{ח:חיצוני|כללי תאגידי מים וביוב (חברות אזוריות)#סעיף 12|סעיף 12 לכללי תאגידי מים וביוב (חברות אזוריות), התשע״ד–2013}}.

{{ח:חתימות|ט״ז באלול התשע״ד (11 בספטמבר 2014)}}
* '''אלכסנדר קושניר'''
יושב ראש מועצת הרשות הממשלתית למים ולביוב
{{ח:סוגר}}
{{ח:סוף}}
[[קטגוריה:בוט חוקים]]